ශ්‍රී ලංකා නිදහස් පක්ෂ ආසන මට්ටමේ නියෝජිතයන් දැනුවත් කිරීමේ සම්මන්ත්‍රණ මාලාවේ දෙවැනි අදියර යටතේ අදත් (12) හෙටත් (13) ආසන 16ක සම්මේලන පැවැත්වේ.ඒ අනුව යටිනුවර, උඩුනුවර, වියළුව, බදුල්ල, නුවරඑළිය, මස්කෙළිය, කලවාන, කොත්මලේ සහ රත්නපුරය, මැතිවරණ කොට්ඨාස නවයේ නියෝජිත හමු අද දවසේ පැවැත්වෙන බව ශ්‍රී ලංකා නිදහස් පක්ෂයේ භාණ්ඩාගාරික හා යෞවන කටයුතු හා නිපුණතා සංවර්ධන ඇමැති ඩලස් අලහප්පෙරුම මහතා “දිනමිණ’’ට ප්‍රකාශ කෙළේය.මහනුවර, කුණ්ඩසාලේ, පස්සර, හාලිඇල, වලපනේ, රක්වාන සහ කොළොන්න සම්මේලන හෙට දවසේ පැවත්වේ.